משמר הגבול (סדרת טלוויזיה)

משמר הגבול היא סדרת דרמת פשע-פעולה ישראלית העוסקת בנער המתגייס למשמר הגבול על מנת ״לסגור חשבון״ עם משפחת פשע ערבית מיפו איתם הסתבך, אך לאחר גיוסו, נאלץ להתמודד עם האחריות הנלווית למעמדו החדש למול המציאות הישראלית המורכבת.

הסדרה עלתה לשידור בערוץ "HOT3" ב-14 בספטמבר 2023; עם זאת, פרקו הראשון של הסדרה הופץ ב-HOT VOD כבר ב-11 בספטמבר. בנוסף, נמסר על רכישת זכויות הפצת הסדרה ברחבי העולם על ידי שירות של הזרמת המדיה "נטפליקס".

תקציר העלילה
לאחר שאבי, צעיר חמום-מוח מבת ים, מסתבך עם משפחת פשע ערבית מיפו, הוא מתגייס למשמר הגבול על מנת לסגור איתם חשבון. עם זאת, מהר מאוד מגלה אבי על האחריות החדשה הנלווית למעמדו כלוחם משמר הגבול, במסגרתו גבולות תפקידיו גם כשוטר וגם כחייל הם דקים ואף מטושטשים; ונאלץ, לצד חבריו החדשים ליחידה, להתמודד באופן יומיומי עם מצבים מורכבים ורגישים, שמשסעים את החברה הישראלית המורכבת.

צוות השחקנים והדמויות
 רש"ט אבי ברכה (בן סולטן) – צעיר בעל פיוז קצר במיוחד מבת ים, המחליט להתגייס למשמר הגבול במטרה לסגור חשבון מול ערבים איתם הסתבך. 
 רש"ט קובי מרציאנו (עידו אליאלי) – חברו הטוב של אבי, איתו הוא מתגייס למשמר הגבול.
 רש"ט מירי סבג (נועה אסטנג'לוב) – לוחמת מג"ב פמיניסטית, המתעקשת כי התגייסה למשמר מטעמי שלום.
 סנ"ץ יורם ורסנו (שלום מיכאלשווילי) – מפקד הגדוד הקשוח, אך בד בבד האבהי, של אבי. 
 ניסים פולומבו (מוריס כהן) - מפקד ימ״ר אלמוג במג״ב.
 צ'יקו פחימה (חיים זנאתי) – ראש ארגון פשע בת-ימי, לו אבי נותר בעל חוב. 
 שלומי "סלומון" ברכה (שלומי שבת) – אביו האלמן וקשה-היום של אבי. בעל קיוסק מקומי.
 חזי (אסף מור יוסף) – יד ימינו של צ'יקו פחימה, חם מזג ואינו מסתדר עם אבי.

קישורים חיצוניים

סדרות טלוויזיה ישראליות שעלו לשידור בשנות ה-2020
HOT: תוכניות וסדרות
סדרות דרמה ישראליות
סדרות משטרה ופשע
סדרות פעולה
צה"ל בתוכניות טלוויזיה